Rikunarita-ORG/Wikinium huggingface dataset:
# கருவள வீதம்

மக்கள்தொகையின் **முழு கருவள வீதம்** (*total fertility rate*, *TFR*), சுருக்கமாக **கருவள வீதம்**, **கால முழு கருவள வீதம்** (PTFR) அல்லது **முழு கால கருவள வீதம்** (*period total fertility rate*, TPFR) என பலவாறு அழைக்கப்படும்) ஓர் பெண் தனது வாழ்நாளில் பெறும் குழந்தைகள் எண்ணிக்கையின் சராசரியாகும்.இது (1) தற்போதுள்ள வயதிற்குரிய கருவள வீதத்தில் (ASFRs) அவளது வாழ்நாள் முழுவதும் பெறக்கூடியது மற்றும் (2) அவள் தனது பிறப்பிலிருந்து அவளது கருத்தரிக்கும் வாழ்நாள் முழுமையும் கருத்தில் கொண்டு கணக்கெடுக்கப்படுகிறது..

இது ஓர் செயற்கை வீதமாகும். எந்த ஓர் குறிப்பிட்ட பெண்களின் குழுவின் கருவளத்தினையும் சார்ந்தது இல்லை. தவிரவும் உண்மையில் அவர்கள் வாழ்நாளில் பிறந்த குழந்தைகளின் எண்ணிக்கையை சார்ந்தும் இல்லை. அவர்களது கருத்தரிப்புக் காலத்தில் (உலக புள்ளியியல் பாவனைகளில் இது 15-44 அல்லது 15-49) வயதுசார் கருவள வீதங்களைக் கொண்டு கணக்கிடப்பட்டதாகும்.

முழு கருவள வீதங்கள் vs. தனிநபர் மொத்த உள்நாட்டு உற்பத்தி வரைபடம், 2009. 50 இலக்கத்திற்கு மேற்பட்ட மக்கள்தொகை நாடுகளே காட்டப்பட்டுள்ளன. மூலம்: CIA World Fact Book
வளர்ந்த நாடுகள் பொதுவாக குறைந்த கருவள வீதங்களைக் கொண்டுள்ளன. இதற்கு கூடுதல் செல்வச்செழிப்பு, கல்வி மற்றும் நகர்புறமாதல் காரணிகளாக கருதப்படுகிறது. தவிர இறப்பு வீதமும் குறைந்துள்ளது. தவிர உயர்கல்வியில் கூடுதல் அகவைகளை கழிப்பதால் திருமணம் மற்றும் கருத்தரித்தல் தள்ளிப்போடப்படுகிறது.

ஆனால் வளரும் நாடுகளில், வேலைப்பளுவை பகிர்ந்து கொள்ளவும் வயதான காலத்தில் பெற்றோரை கவனித்துக்கொள்ளவும் என குடும்பங்கள் குழந்தைகள் பெறுவதை விரும்புகிறார்கள். குடும்பக் கட்டுப்பாடு சாதனங்கள் எளிதாக கிடைக்காதிருத்தல், பெண்கள் கல்வியறிவு குறைவு, குறைந்த வயது திருமணங்கள் ஆகிய காரணிகளால் கருவள வீதம் உயர்ந்த நிலையில் உள்ளது.
உலகின் குறைந்த கருவள வீதம் (வரலாறு அறிந்தவரையில்) 0.41 சீனாவின் ஜியாமுசி (Jiamusi) நகரிலுள்ள சியாங்க்யாங்க் (Xiangyang) பகுதியில் பதிவாயுள்ளது சீனாவைத் தவிர்த்து 0.80 கிழக்கு செர்மனியில் 1994ம் ஆண்டு பதிவாயுள்ளது.

## மேற்கோள்கள்

## வெளியிணைப்புகள்

* World Factbook table of Total Fertility Rate ordered by country rank பரணிடப்பட்டது 2009-10-28 at the வந்தவழி இயந்திரம்
* Population Reference Bureau Glossary of Population Terms பரணிடப்பட்டது 2008-09-26 at the வந்தவழி இயந்திரம்
* Java Simulation of Total Fertility.
* Java Simulation of Population Dynamics.
* How Fertility Changes Across Immigrant Generations.
# காம் மக்கள்

காம்
டோங்| விடுமுறை ஆடைகளில் காம் இனப் பெண்களும் ஆண்களும். லிப்பிங் மாவட்டம், குயிசூ, சீனா. |
| மொத்த மக்கள்தொகை |
| 2,960,293 |
| குறிப்பிடத்தக்க மக்கள்தொகை கொண்ட பகுதிகள் |
| குயிசூ, உனான், குவாங்சி மாகாணங்கள், சீனா; சிறிய அளவில் வியட்நாம், லாவோஸ் |
| மொழி(கள்) |
| காம் மொழி, சீனம் |
| சமயங்கள் |
| பல கடவுட் கொள்கை |

**காம் மக்கள்** (Kam people; அதிகாரப்பூர்வமாக சீனாவில் **டோங் மக்கள்** என அழைக்கப்படுகின்றனர்) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர். இவர்கள் சீனாவில் பெரும்பாலும் கிழக்கு குய்சோ, மேற்கு ஹுனான் மற்றும் வடக்கு குவாங்சியில் வாழ்கின்றனர். மேலும் வியட்நாமில் ஒரு சில காம் மக்கள் வாழ்கின்றனர்.

இவர்கள் சீனாவில் வளர்க்கப்படும் காம் இனிப்பு அரிசி விளைவிப்பதற்கு பெயர்பெற்றவர்கள். இவர்களின் தச்சுத் திறன் மற்றும் தனித்துவமான கட்டிடக்கலை குறிப்பாக புகழ் பெற்றது. காம் மக்கள் *ஜெம்ல்* அல்லது *கேம்ல்* என்ற பெயர்களாலும் அறியப்படுகின்றனர்.

## வரலாறு

காம் மக்கள் தெற்கு சீனாவின் பெரும்பகுதியை ஆக்கிரமித்திருந்த பண்டைய ராவ் மக்களின் நவீன கால சந்ததியினர் என்று கருதப்படுகின்றனர். இவர்களின் மூதாதையர்கள் பொதுவாகக் கிழக்கிலிருந்து இடம்பெயர்ந்ததாக புராண கதைகள் கூறுகின்றன. புனைவுகளின்படி தெற்கு காம் மக்களின் மூதாதையர்கள் குவாங்சோ, குவாங்டாங் மற்றும் குவாங்சியிலிருந்து வந்தவர்கள் ஆவர். வடக்கு காம் மக்களின் மூதாதையர்கள் வெட்டுக்கிளிகளின் தொல்லை காரணமாக செஜியாங் மற்றும் புஜியான் மாகாணகளிலிருந்து புலம் பெயர்ந்தனர். சில சீன அறிஞர்கள் காம் மக்கள் முதல் நூற்றாண்டிலிருந்து பாய் மக்ககளின் ஒரு கிளை என்று நம்புகின்றனர். இந்த மக்கள் கிபி முதல் நூற்றாண்டில் யாங்சே நதிக்கரையில் பல சிறிய குழுக்களாக குடியேறினர்.

காம் (அல்லது டோங்) மக்களைப் பற்றிய முதல் வெளிப்படையான குறிப்பு மிங் வம்ச மூலங்களிலிருந்து வருகிறது. மிங் மற்றும் சிங் வம்சங்களின் போது காம் மக்களிடையே பல கிளர்ச்சிகள் நடந்தன, ஆனால் அவை எதுவும் வெற்றிபெறவில்லை. அந்த நேரத்தில் இப்பகுதியில் விரிவான நீர்ப்பாசன முறைகள் உருவாக்கப்பட்டன. இதன் காரணமாக நெல் அறுவடை கணிசமாக அதிகரித்தது, ஆனால் இது பெரும்பாலும் உள்ளூர் நில உரிமையாளர்களுக்கு மட்டுமே பயனளித்தது. 1840-42 இல் முதல் ஓபியம் போருக்குப் பிறகு, மேற்கத்தியப் படைகள், முதலாளிகள், நிலப்பிரபுக்கள், கந்துவட்டிக்காரர்கள் மற்றும் கிங் அதிகாரிகளால் காம் மக்கள் மேலும் சுரண்டப்பட்டனர்.

இந்த நிகழ்வுகளின் விளைவாக, 1921 இல் சீன பொதுவுடைமை நிறுவப்பட்ட உடனேயே காம் மக்கள் பலர் அதில் சேர்ந்தனர். 1949 க்குப் பிறகு, காம் பகுதிகளில் உள்கட்டமைப்பு விரைவாக மேம்படுத்தப்பட்டது. பள்ளிகள், சாலைகள், சிறிய தொழிற்சாலைகள் கட்டப்பட்டன மற்றும் பலர் அரசு அதிகாரிகளும் ஆனார்கள்.

## மொழி

காம் மொழி என்பது காம் மக்களின் மொழியாகும். *எத்னோலாக்* மூன்று தனித்தனி ஆனால் நெருங்கிய தொடர்புடைய காம் மொழி வகைகளை வேறுபடுத்துகிறது. வரலாற்று ரீதியாக, வடக்கு காம் மொழியில் தெற்கு காம் மொழியை விட சீன மொழியின் தாக்கம் அதிகமாக உள்ளது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 டொங்
என்பதில் ஊடகங்கள் உள்ளன.

* The Kam (Dong) ethnic minority
* *National Geographic* article about the Kam of Dimen, Liping County, Guizhou, by Amy Tan (2008)
# அபீசு சியுவானென்சிசு

அபீசு சியுவானென்சிசு (Abies ziyuanensis)என்பது பினேசியே குடும்பத்தில் உள்ள ஒரு ஊசியிலையுள்ள பிர் இனமாகும். சீனாவின் குவாங்சி, குனான் மாகாணங்களில் நான்கு இடங்களில் மட்டுமே இது அறியப்படுகிறது. அ*. சியுவானென்சிசு* என்பது *அபீசு பெசான்சுயென்சிசுவு*டன் தொடர்புடையது, இது சீனாவைச் சேர்ந்த மற்றொரு அச்சுறுத்தப்பட்ட பிர் மரமாகும்.

இவை 1970களில் ஆயிரக்கணக்கில் இருந்த நிலையில், தற்போது 600க்கும் குறைவான மரங்கள் இருப்பதாக கருதப்படுகிறது.

## மேற்கோள்கள்
# கிர்கிசுத்தான்

| கிர்கிசுக் குடியரசுகிர்கிசுத்தான் Кыргыз Республикасы *கிர்கீஸ் ரெஸ்புப்ளிகாசி* *Kyrgyzskaya Respublika* |
| --- |
|
கொடி

சின்னம்

 |
|  |
| தலைநகரம் | பிசுக்கெக் |
| பெரிய நகர் | தலைநகர் |
| ஆட்சி மொழி(கள்) | கிர்கீசியம் (அரசு) உருசியம் (அதிகாரபூர்வம்) |
| இனக் குழுகள்  | 68.9% கிர்கிசு 14.4% உஸ்பெக்கு 9.1% உருசியர் 7.6% ஏனையோர் |
| மக்கள் | கிர்கீசு கிர்கிசுத்தானி |
| அரசாங்கம் | நாடாளுமன்றக் குடியரசு |
|  |
| • அதிபர்  | ரோசா ஒட்டுன்பாயெவா |
| • பிரதமர்  | எவருமில்லை |
|  |
| விடுதலை சோவியத்தில் இருந்து |
|  |
| • அமைப்பு  | 14 அக்டோபர் 1924 |
| • கிர்கீசு சோவியத் சோசலிசக் குடியரசு  | 5 திசம்பர் 1936 |
| • அறிவிப்பு  | 31 ஆகத்து 1991 |
| • நிறைவு  | 25 திசம்பர் 1991 |
|  |
| பரப்பு |
| • மொத்தம் | 199,900 km2 (77,200 sq mi) (86வது) |
| • நீர் (%) | 3.6 |
| மக்கள் தொகை |
| • 2009 மதிப்பீடு | 5,482,000 (110வது) |
| • 1999 கணக்கெடுப்பு | 4,896,100 |
| • அடர்த்தி | 27.4/km2 (71.0/sq mi) (176வது) |
| மொ.உ.உ. (கொ.ஆ.ச.) | 2009 மதிப்பீடு |
| • மொத்தம் | $12.101 பில்லியன் |
| • தலைவிகிதம் | $2,253 |
| மொ.உ.உ. (பெயரளவு) | 2009 மதிப்பீடு |
| • மொத்தம் | $4.570 பில் |
| • தலைவிகிதம் | $851 |
| ஜினி (2003) | 30.3 மத்திமம் |
| மமேசு (2007) |  0.710 **Error: Invalid HDI value** · 120வது |
| நாணயம் | சொம் (KGS) |
| நேர வலயம் | ஒ.அ.நே+6 (KGT) |
| வாகனம் செலுத்தல் | வலது |
| அழைப்புக்குறி | 996 |
| இணையக் குறி | .kg |

**கிர்கிஸ்தான்** அல்லது **கிர்கிசுதான்** (*Kyrgyzstan*) மத்திய ஆசியாவில் ஒரு நாடாகும். இந்நாட்டின் வடக்கில் கசக்ஸ்தான், மேற்கில் உஸ்பெகிஸ்தான், தென்மேற்கில் தஜிகிஸ்தான், மற்றும் கிழக்கில் சீன மக்கள் குடியரசு ஆகிய நாடுகள் அமைந்துள்ளன.

## வரலாறு

### பண்டைய வரலாறு

அண்மைய வரலாற்று ஆய்வுகளின்படி கிர்கிஸ்தானின் வரலாறு கிமு 201 இல் தொடங்குகிறது. பண்டைய கிர்கிஸ்தானியர்கள் நடு சைபீரியாவின் மேலை யெனிசி ஆற்றுப் பள்ளத்தாக்கில் வாழ்ந்தனர். பசிரிக் மற்றும் டாஷ்டிக் பண்பாடுகளின் கண்டுபிடிப்பு கிர்கிஸ்தானியர்கள் துருக்கிய நாடோடி பழங்குடியினரின் கலப்பினம் என்று தெரிவிக்கிறது. 7ம்-12ம் நூற்றாண்டு சீன மற்றும் இஸ்லாமிய எழுத்துக்கள் கிர்கிஸ்தானியர்களை சிகப்பு அல்லது வெளிறிய முடி, வெளிறிய தோல் மற்றும் பச்சை அல்லது நீல நிற கண்களை உடையவர்கள் என்று கூறுகின்றன.

கிர்கிஸ்தானியரின் உள்நாட்டு சைபீரியரின் மூலமான மரபுவழி அண்மைய மரபியல் ஆய்வுகள் மூலம் தெரியவருகிறது.

## மேற்கோள்கள்

விக்கிசெய்தியில்
கிர்கிசுத்தான்
தொடர்பான செய்திகள் உள்ளது.

## வெளி இணைப்புகள்

**அரசாங்கம் கிர்கிஸ்தான் அரசாங்கம் அதிகாரபூர்வ தளம்
* கிர்கிஸ்தான் குடியரசின் தலைவர்
# மாகாணம்

**மாகாணம்** (*Province*) என்பது ஒரு குறிப்பிட்ட நிலப் பகுதியைக் குறிக்கும். இது பொதுவாக ஓர் நாட்டின் அல்லது மாநிலத்தினுள் நிர்வாகப் பிரிவாகக் காணப்படும்.

## சொல்லிலக்கணம்

மாகாணம் என்பதன் ஆங்கிலச் சொல்லான "province" என்பது 13ம் நூற்றாண்டு பிரான்சிய சொல்லிலிருந்து வந்தது. அப் பிரான்சிய சொல்லின் மூலம் இலத்தீன் சொல்லான "*provincia*" என்பதாகும். இதன் அர்த்தம் நீதிபதியின் அதிகார நிலை என்பதாகும்.

## இவற்றையும் பார்க்க

* இலங்கையின் மாகாணங்கள்

## மேற்கோள்கள்
# தனி மேசைக் கணினி

தனி மேசைக் கணினி| தனி மேசைக் கணினியொன்றின் வரைபடம் |

ஒரு கணினியின் விலை, அளவு, மற்றும் கணிமை வலு ஒரு தனியாளின் பயன்பாட்டுக்கு பொருத்தமாக இருக்கும் பொழுது அது **தனியாள் கணினி** எனப்படும். பொதுவாக அது மேசை மீது வைத்து பயன்படுத்தப்பட்டதால் தனியாள் மேசைக் கணினி என வழங்கப்பட்டது.

ஆங்கிலத்தில் personal desktop computer என்று சொல்லப்படுவதைத் தமிழில் **தனி மேசைக் கணினி** என்றழைக்கப்படுகிறது. *தனியாள் கணினி*யென்று personal computer அழைக்கப்படுகிறது.

## மேற்கோள்கள்
# பார்ச்சூன் இதழ்

**ஃபார்ச்சூன் இதழ்** அமெரிக்காவை மையமாகக் கொண்டு செயல்படும் வணிக இதழாகும். இது டைம் குழுமத்தால் வெளியிடப்படுகிறது. இது 1929 ஆம் ஆண்டு தொடங்கப்பட்டது. நிறுவனங்களின் வருவாய் அடிப்படையில் சிறந்த 500 நிறுவனங்களின் பட்டியலை 1955 ஆம் ஆண்டு முதல் ஆண்டுதொறும் *ஃபார்ச்சூன் 500* என்ற பெயரில் இந்த இதழ் வெளியிடுகிறது.

## சான்றுகள்
# சோங்சிங்

| சோங்சிங்
重庆 |
| --- |
| நேரடி ஆட்சியிலுள்ள நகராட்சி |
| சோங்சிங் நகராட்சி • 重庆市 |
| மேலிருந்து:யுசோங் வான்காட்சி , சோங்சிங் ஒருதட தொடருந்து போக்குவரத்து, சௌடியான்மென் பாலம், மற்றும் மக்களின் பெரும் அரங்கம் |
|  சீனாவில் சோங்சிங் நகராட்சியின் அமைவிடம் |
| நாடு | சீன மக்கள் குடியரசு |
| குடியேற்றம் | ca. 316 BCE |
| மாவட்டங்கள்  - கௌன்டி அளவில்  - நகரமைப்பு அளவில் |  19 மாவட்டங்கள், 21 கௌன்டிகள் 1259 நகரங்கள், ஊர்கள் மற்றும் உட்கோட்டங்கள் |
| அரசு |
|  • வகை | நேரடி ஆட்சியிலுள்ள நகராட்சி |
|  • சீன பொதுவுடமைக் கட்சி செயலாளர் | போ எக்சிலாய் |
|  • நகரத்தந்தை | யுவாங் கிஃபான் |
| பரப்பளவு |
|  • நகராட்சி | 82,300 km2 (31,800 sq mi) |
| ஏற்றம் | 237 m (778 ft) |
| மக்கள்தொகை  (2007) |
|  • நகராட்சி | 3,14,42,300 |
| இனம் | சோங்சிங்கர் |
| நேர வலயம் | ஒசநே+8 (சீனா சீர்தர நேரம்) |
| அஞ்சல் குறியீடு | 4**000** 00 - **4099** 00 |
| இடக் குறியீடு | 23 |
| மொ.உ.உ | 2010 |
|  - மொத்தம் | CNY 789.4 பில்லியன் (US$116.6 பில்லியன்) (23வது) |
|  - தனிநபர் | CNY 22,909 (13வது) |
| ம.வ.சு (2008) | 0.783 (18வது) — medium |
| வாகன உரிமங்களின் முன்னொட்டுகள் | 渝 A, B, C, F, G, H |
| ISO 3166-2 | CN-50 |
| நகர மலர் | Camellia |
| நகர மரம் | Ficus lacor |
| இணையதளம் | (சீனம்) www.cq.gov.cn (ஆங்கிலம்) english.cq.gov.cn/ |

| சோங்சிங் |
| --- |
| எளிய சீனம் |  重庆  |
| சீன எழுத்துமுறை |  重慶  |
| Hanyu Pinyin | Chóngqìng |
| சொல் விளக்கம் | இரட்டைக் கொண்டாட்டம் அல்லது மீண்டும் கொண்டாடு |
|

| ஒலிபெயர்ப்புகள் |
| --- |
| Hakka |
| - Romanization | Tshùng-khin |
| மாண்டரின் |
| - பின்யின் | Chóngqìng |
| - Wade–Giles | Ch'ung-ch'ing |
| - Postal Map | Chungking |
| Min |
| - Hokkien POJ | Tiōng-khèng |
| Wu |
| - Romanization | zon上chin去 |
| காந்தோநீசிய மொழி |
| - Jyutping | cung4hing3 |

 |

**சோங்சிங்**  (Chongqing,முந்தைய எழுத்தாக்கம்:**Chungking**, எளிய சீனம்: 重庆) சீனாவின் தென்மேற்குப் பகுதியில் அமைந்துள்ள ஓர் முதன்மை நகரமாகும். இது சீனாவின் ஐந்து தேசிய நடுவண் நகரங்களில் ஒன்றாகவும் உள்ளது. நிர்வாக நோக்கில் சீன மக்கள் குடியரசினால் நேரடியாக ஆட்சி செய்யப்படும் நான்கு நகராட்சிகளில் (மற்ற மூன்று நகராட்சிகள்:பெய்ஜிங், சாங்காய்,தியான்ஜின்) உள்நாட்டில் அமைந்துள்ள ஒரே நகராட்சியாகும்.

சிசுவான் மாநிலத்தின் பங்காக இருந்த இந்த நகரம் தனியான நகராட்சியாக மார்ச் 14, 1997 அன்று உருவாக்கப்படது. 2007ஆம் ஆண்டில் சோங்சிங் நகராட்சியின் மக்கள்தொகை 31.4 மில்லியனாக இருந்தது. இதன் ஆட்சிப்பகுதியில் 19 மாவட்டங்கள், 17 கௌன்டிகள் மற்றும் நான்கு தன்னாட்சி பெற்ற கௌன்டிகள் உள்ளன. 82,300 கி.மீ.² (31,800 மைல்²) பரப்பளவுள்ள இந்த நகராட்சி ஹைனன் மாநிலத்தை விடப் பெரியது. மக்கள்தொகையின்படி உலகின் மிகப்பெரும் நகராட்சியாகவும் இருக்கலாம்; பரப்பளவின்படியும் உலகின் பெரிய நகரங்களில் ஒன்றாக இருக்கலாம்.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 Chongqing
என்பதில் ஊடகங்கள் உள்ளன.

* Chongqing Municipal Government website
* Video: A Bird's Eye View of the New Chongqing (2008) பரணிடப்பட்டது 2011-07-24 at the வந்தவழி இயந்திரம்
* Video: A Bird's Eye View of the New Chongqing (2005) பரணிடப்பட்டது 2011-07-24 at the வந்தவழி இயந்திரம்
* CCTV9 Apr. 2009 program - Chongqing: Visions of Change
* Economic profile for Chongqing at HKTDC
# மஞ்சு இனக்குழு

மஞ்சு
Manchu (Manju)
 满族|  |
| மொத்த மக்கள்தொகை |
| அண்ணளவாக. 10.68 மில்லியன் (2000)  |
| குறிப்பிடத்தக்க மக்கள்தொகை கொண்ட பகுதிகள் |
|  சீனா (ஹெய்லோங்ஜியாங் **·**  ஜிலின் **·**  Liaoning) தாய்வான், கனடா, ஜப்பான் மற்றும் ஐக்கிய அமெரிக்கா ஆகிய நாடுகளில் சிறு தொகையானோர் உள்ளனர். |
| மொழி(கள்) |
| மஞ்சு (மிகக் குறைந்த தொகையானோர்), மாண்டரின் |
| சமயங்கள் |
| பௌத்தம், Shamanism, கிறிஸ்தவம், ஏனையோர் |
| தொடர்புள்ள இனக்குழுக்கள் |
| Xibe, வேறு துங்குசிக் இனக்குழு
 |

**மஞ்சு இனக்குழுவினர்**, இன்றைய வடகிழக்குச் சீனாவான மஞ்சூரியாவில் இருந்து வந்த ஒரு துங்குசிக் மக்களாவர். 17ஆம் நூற்றாண்டில் இவர்களின் எழுச்சியின் போது இவர்கள் மிங் வம்சத்தைக் கைப்பற்றி, கிங் வம்சத்தை உருவாக்கினர். இவ் வம்சம், அது ஒரு குடியரசினால் 1911 ஆம் ஆண்டில் அகற்றப்படும்வரை இருந்து வந்தது.
# குழந்தை இறப்பு வீதம்

ஆயிரம் பிறப்புகளில் இறப்புகளின் எண்ணிக்கையின் வழியே அனைத்துலக குழந்தை இறப்பு வீத அளவுகளைக் குறிக்கும் வரைபடம்.
குழந்தை பிறந்து ஒரு ஆண்டுக்குள் இறந்தால் அது **குழந்தை இறப்பு வீதம்** புள்ளிவிபரத்தில் சேர்க்கப்படும். உயிருடன் பிறக்கும் ஒவ்வொரு 1000 குழந்தைகளில் எத்தனை குழந்தைகள் இறப்பை சந்திக்கின்றன என்பதை குழந்தை இறப்பு வீதம் சுட்டுகின்றது. Congenital disorder மற்றும் தொற்று நோய்களும் குழந்தைகள் இறப்புக்கு முக்கிய இரு காரணங்களாக வளர்ச்சி பெறும் நாடுகளில் இருந்து வந்தது. அனைத்துலக அளவில் பல காலமாக குழந்தைகள் இறப்பதற்கான முக்கிய காரணமாக வயிற்றுப் போக்கினால் ஏற்படும் நீரிழப்பு இருந்தது. எனினும் விழுப்புணர்வு நடவடிக்கைகளின் காரணமாக இது இன்று இரண்டாம் முக்கிய காரணமாகவும், நுரையீரல் அழற்சி முதல் காரணமாகவும் இருக்கின்றது.

குழந்தைகள் முதல் ஆண்டு உயிர் வாழ்வதற்கும் ஒரு நாட்டின் வாழ்க்கைத் தரம் அல்லது சுகாதாரத்துக்கும் இறுகிய இயைபு (correlation) உண்டு.

குழந்தை இறப்பு வீத கணிப்பீட்டு வரையறைகளில் வேறுபாடுகள் உண்டு. சில நாடுகள் (மேற்கு நாடுகள் உட்பட) ஒரு உயிருடன் பிறந்த குழந்தையின் இறப்பையே இந்த கணிப்பில் சேர்க்கின்றன.

பல சந்தர்ப்பங்களில் 5 வயதுக்குள் வருவதற்கு முன் சிறுவர் இறப்பது அதிகமாக இருக்கின்றது. ஆகையால், இந்த புள்ளி விபரத்தையும் கருத்தில் கொள்வது முக்கியம்.

## மேற்கோள்கள்
# பிங்

பிங்|  |
| வலைத்தள வகை | வலைத் தேடல் பொறி |
| கிடைக்கும் மொழி(கள்) | 40 |
| உரிமையாளர் | மைக்ரோசாப்ட் |
| உருவாக்கியவர் | மைக்ரோசாப்ட் |
| மகுட வாசகம் | பிங் செய்வதற்காக *Bing is for doing.* (2012) பிங்கு முடிவெடு *Bing and decide* (2009) |
| வணிக நோக்கம் | ஆம் |
| நிரலாக்க மொழி | ஏஎஸ்பி.நெட் |
| வெளியீடு | சூன் 1, 2009 (2009-06-01) |
| அலெக்சா நிலை |  17 (திசம்பர் 2015) |
| தற்போதைய நிலை | செயல்பாட்டிலுள்ளது |
| உரலி | www.bing.com |

**பிங்(Bing)* என்பது மைக்ரோசாப்ட் நிறுவத்திற்குச் சொந்தமான வலைத் தேடல் பொறி ஆகும். இத்தேடல் பொறியானது முன்னர் **லைவ் சேர்ச்**, **வின்டோசு லைவ் சேர்ச்**, **எம்எஸ்என் சேர்ச்** ஆகிய பெயர்களைக் கொண்டு அமைந்திருந்தது. இத்தேடல் பொறி மைக்ரோசாப்ட் நிறுவனத்தினால் முடிவெடுக்கும் பொறியாக விளம்பரப்படுத்தப்பட்டது. 2009 ஆம் ஆண்டு மே மாதம் 28 ஆம் திகதியன்று சான் டியேகோ நகரில் இடம்பெற்ற *ஆல் திங்ஸ் டிஜிட்டல்* *(All Things Digital)* மாநாட்டின் போது மைக்ரோசாப்ட் நிறுவனத்தின் முன்னாள் தலைமை நிர்வாக அதிகாரி இசுட்டீவ் பால்மரால் இத்தேடல் பொறி அறிமுகப்படுத்தப்பட்டு சூன் 1 இல் வெளியிடப்படும் எனவும் அறிவிக்கப்பட்டது.. 2009 ஆம் ஆண்டு சூன், 29 ஆம் திகதியன்று யாகூ! தேடல் பொறியினை பிங் தேடல் பொறி நிர்வகிக்கும் என அறிவிக்கப்பட்டது.

இத்தேடல் பொறியானது அல்பானியன், அரபு, பல்கேரியன், காட்டலான், சீனம், குரோவாசியன், செக், டேனியன், இடச்சு, ஆங்கிலம், எசுத்தோனியம், பின்னியம், பிரெஞ்சு, செருமானியம், கிரேக்கம், எபிரேயம், அங்கேரியன், இசுலேன்சுக, இந்தோனேசியன், இத்தாலியன், சப்பானியன், கொரியன், இலத்துவியன், இலித்துவானியம், மலாய், நோர்வீஜியன், பிரேசிலிய போர்த்துகேய மொழி, போர்த்துகேயம், உருமானியம், உருசியன், சேர்பியன், சுலோவாக், சுலோவேனியன், எசுப்பானியம், சுவீடிஸ், தமிழ், தாய், துருக்கியம், உக்குரேனியன், வியட்னாமியம் ஆகிய 40 மொழிகளில் காணப்படுவதுடன் பல்வேறு நாடுகளுக்காகவும் பகுதிப் பரவலாக்கப்பட்டுள்ளது. உலகிலுள்ள ஒவ்வொரு பிரதேசங்களுக்கும் ஏற்ற தேடல் முடிவுகளை இத்தேடல் பொறி தருகின்றது.

## மேற்கோள்கள்
# த நியூயார்க் டைம்ஸ்

| வகை | நாளிதழ் |
| உரிமையாளர்(கள்) | த நியூயார்க் டைம்ஸ் நிறுவனம் |
| வெளியீட்டாளர் | ஆர்தர் ஓக்ஸ் சூல்சுபேர்கர், இளையவர் |
| ஆசிரியர் | பில் கெல்லர் |
| எழுத்துப் பணியாளர்கள் | 350 |
| நிறுவியது | 1851 |
| தலைமையகம் | நியூயார்க் டைம்ஸ் கட்டடம் நியூயோர்க் |
| விற்பனை | 1,039,031 நாள் ஒன்றுக்கு 1,451,233 ஞாயிறு |
| ISSN | 0362-4331  |
| இணையத்தளம் |  |

த நியூயார்க் டைம்ஸ் (*The New York Times*) என்பது ஒரு அமெரிக்க ஆங்கில நாளிதழ் ஆகும். இது 1851 ஆம் ஆண்டு முதல் நியூயார்க் நகரில் இருந்து நியூயார்க் டைம்ஸ் நிறுவனத்தினால் வெளியிடப்பட்டு வருகிறது. இது 1851 ஆம் ஆண்டு நியூயார்க் நகரத்தில் அரசியல்வாதியும் பத்திரிகையாளருமான ஹென்றி ஜார்விஸ் ரெய்மண்டு என்பவரால் தொடங்கப்பட்டது. இந்நிறுவனத்தின் தலைவராக இருக்கும் ஆர்தர் ஓக்ஸ் சூல்ஸ்பேர்கர், இளையவரின் குடும்பம் 1896 ஆம் ஆண்டில் இருந்து இந்நிறுவனத்தை நடத்தி வருகிறது.

உலகிலேயே இந்த நாளிதழ்தான் அதிகமான புலிட்சர் பரிசுகளை வென்றுள்ள நாளிதழ் என்பது குறிப்பிடத்தக்கது. இந்த நாளிதழுக்கும், நாளிதழில் பணிபுரியும் பத்திரிக்கையாளர்களுக்கும் என மொத்தம் 110 புலிட்சர் பரிசுகள் வழங்கப்பட்டுள்ளன. நாளிதழ்களுடன் இலவச இணைப்பை முதன்முதலாக வழங்கத்துவங்கிய தினசரி தி நியூயார்க் டைம்ஸ். இந்த நாளிதழுக்கு கீழ் பல்வேறு துணைச் செய்தி நிறுவனங்கள் உள்ளன. இன்டர்நேஷனல் ஹெரல்ட் டிரிபியூன், தி ஸ்டார் நியூஸ், டைம்ஸ் நியூஸ் போன்ற செய்தி தாள்களும் இவைதவிர அபௌட்.காம், என்ஒய்டைம்ஸ்.காம் போன்ற இணைய தளங்களும் உள்ளன.

## மேற்கோள்கள்

## வெளி இணைப்புகள்

* Official website
* New York Times Timeline 2001–Present பரணிடப்பட்டது 2013-10-09 at the வந்தவழி இயந்திரம் at The New York Times Company
* Talk to the Newsroom: Executive Editor, The New York Times, January 28, 2009
# சீனப் பொதுவுடமைக் கட்சியின் அரசியல் பணியகம்

**சீனப் பொதுவுடைமைக் கட்சியின் அரசியல் பணியகம்**, (*Politburo of the Chinese Communist Party*), அதிகாரப்பூர்வமாக *சீனப் பொதுவுடமைக் கட்சியின் மத்தியக் குழுவின் அரசியல் செயலகம்* என அழைக்கப்படுகிறது. இது சீனப் பொதுவுடமைக் கட்சியின் நடுவண் செயற்குழு நிர்வாகக் குழுவாகும். தற்போது ​​இந்த அரசியல் பணியகம் கட்சி மற்றும் சீனாவின் மத்திய அரசாங்கத்தைக் கண்காணிக்கும் 24 உயர்மட்ட அதிகாரிகளைக் கொண்ட ஒரு குழுவாக உள்ளது. பணியகத்தின் தலைவராக கட்சியின் பொதுச் செயலாளர் உள்ளார்.

அரசியல் பணியகத்தின் 23 உறுப்பினர்கள் சீனப் பொதுவுடமைக் கட்சியின் நடுவண் செயற்குழுவால் தேர்ந்தெடுக்கப்படுகின்றனர். கட்சியின் பொதுச் செயலாளர் இதன் தலைவராகச் செயல்படுகிறார். அரசியல் பணியகத்தின் உறுப்பினர்கள் ஒரே நேரத்தில் சீன மக்கள் குடியரசின் அரசுப் பதவிகளையும் வகிப்பர். இதன் சில உறுப்பினர்கள் உயர்ந்த பிராந்தியப் பதவிகளையும் வகிக்கின்றனர்.

அரசியல் பணியகத்தின் நிலைக்குழு வாரந்தோறும் கூடுகிறது. இதன் கூட்டங்களுக்கான நிகழ்ச்சி நிரல் சீனப் பொதுவுடைமைக் கட்சியின் பொதுச் செயலாளரால் கட்டுப்படுத்தப்படுகிறது. மேலும் முடிவுகள் பெரும்பான்மை வாக்கெடுப்புக்கு பதிலாக ஒருமித்த கருத்தின் அடிப்படையில் எடுக்கப்படுகின்றன.

## இதனையும் காண்க

* சீனப் பொதுவுடமைக் கட்சி
* சீனப் பொதுவுடமைக் கட்சியின் நடுவண் செயற்குழு
* தேசிய மக்கள் பேராயம்
* சீனப் பொதுவுடமைக் கட்சியின் தேசிய பேராயம்
* சீனப் பண்பாட்டுப் புரட்சி
* சீன மக்கள் குடியரசின் அரச மன்றம்
* சீனா மத்திய இராணுவ ஆணையம்

## மேற்கோள்கள்
# இராபர்ட்டோ செவெதோ

| இராபர்ட்டோ செவெதோ Roberto Azevêdo |
| --- |
|  |
|  |
| உலக வணிக அமைப்பின் தலைமை இயக்குநர் |
| **பதவியில்** 1 செப்டம்பர் 2013 |
| Succeeding | பாசுகல் லாமி |
|  |
| தனிப்பட்ட விவரங்கள் |
| பிறப்பு | இராபர்ட்டோ கார்வல்லோ தெசெவெதோ 3 அக்டோபர் 1957 (1957-10-03) சல்வடார், பஹியா, பிரேசில் |
| குடியுரிமை | பிரிசிலியர் |
| தேசியம் | பிரேசிலியர் |
| துணைவர் | மாரியா நாசரெத் ஃபரானி செவெதோ |
| பணி | சார்பாளர் |
|  |

**இராபர்ட்டோ கார்வல்லோ தெ செவெதோ** (*Roberto Carvalho de Azevêdo*, போர்ச்சுகீசிய உச்சரிப்பு : [ʁoˈbɛʁtu azeˈvedu]; பிறப்பு: அக்டோபர் 3, 1957) பிரேசில்|பிரேசிலிய பேராளரும் உலக வணிக அமைப்பில் 2006ஆம் ஆண்டிலிருந்து பிரேசிலின் தூதராகப் பணியாற்றியவரும் ஆவார். மே 2013இல் இவர் உலக வணிக அமைப்பின் தலைமை இயக்குநராகத் தேர்ந்தெடுக்கப்பட்டுள்ளார். 2013, செப்டம்பர் ஒன்றுக்குப் பிறகு தற்போதைய தலைமை இயக்குநர் பாசுகல் லாமியிடமிருந்து பொறுப்பேற்றுக் கொள்கிறார்.

## இளமையும் கல்வியும்

தாய்மொழியான போர்த்துகீசியத்தைத் தவிர்த்து ஆங்கிலம், பிரான்சியம், எசுப்பானியம் மொழிகளிலும் வல்லமை படைத்த செவெதோ பிரேசிலியாப் பல்கலைக்கழகத்திலிருந்து மின்னியல் பொறியியலில் படம் பெற்றுள்ளார். பின்னதாக ரியோ பிராங்கோ இன்ஸ்ட்டியூட்டிலிருந்து பன்னாட்டு உறவாண்மையில் மேற்பட்டம் பெற்றார்.

## பணிவாழ்வு

இராபர்ட்டோ செவெதோ பிரேசிலின் வெளியுறவுத் துறையில் 1984ஆம் ஆண்டில் பணியிலமர்ந்தார். வாசிங்டன் டி.சி (1988–91) மற்றும் மான்டிவெடீயோ (1992–94) நகரங்களில் உள்ள பிரேசிலின் தூதரகங்களிலும் ஜெனீவாவில் உள்ள ஐக்கிய நாடுகளின் அலுவலகத்தில் உள்ள நிரந்தரப் பேராளர் அலுவலகத்திலும் (1997–2001) பணி புரிந்துள்ளார்.

கீழ்கண்ட பதவிகளில் இவர் இருந்துள்ளார்:

* 1995–96: வெளியுறவுத் துறை அமைச்சின் பொருளாதாரப் பிரிவின் துணைத்தலைவராக
* 2001–05: பிணக்குத் தீர்வுப் பிரிவின் தலைவர்
* 2005–06: பொருளாதார விவகாரத் துறையின் இயக்குநர்
* 2006–08: பொருளியல், தொழில்நுட்ப விவகார துணை அமைச்சர்.

2008இலிருந்து ஜெனீவாவில் உலக வணிக அமைப்பு உள்ளிட்ட பல பொருளாதார அமைப்புக்களிடம் பிரேசிலின் சார்பாளராகப் பங்கேற்றுள்ளார்.

பிரேசிலுக்கும் ஐக்கிய அமெரிக்காவிற்கும் இடையிலான பருத்திப் பிணக்கை பேச்சுவார்த்தைகள் மூலமாக தீர்த்து வைத்தவர்களில் முதன்மையானவராக இருந்தார். தோஹா வட்டங்களில் பிரேசிலின் சார்பாளராக வாதாடினார்.

## தனி வாழ்க்கை

செவெதோ சக தூதரும் ஜெனீவாவிலுள்ள ஐக்கிய நாடுகள் அலுவலகத்தில் நிரந்தர பேராளருமான மரியா நசரெத் ஃபரானியைத் திருமணம் புரிந்துள்ளார்; இருவருக்கும் இரு மகள்கள் பிறந்துள்ளனர்.

## மேற்சான்றுகள்
# ஆப்கானித்தான் இஸ்லாமியக் குடியரசு

ஆப்கானித்தான் இஸ்லாமியக் குடியரசின் கொடி.
ஆப்கானித்தான் இஸ்லாமியக் குடியரசின் இலச்சினை.
**ஆப்கானித்தான் இஸ்லாமியக் குடியரசு** என்பது 2004 முதல் 2021 வரை ஆப்கானித்தானை ஆண்ட ஒரு தலைவர் ஆளும் அரசு முறைமை ஆகும். தாலிபான்களால் ஆளப்பட்ட ஆப்கானித்தான் இஸ்லாமிய அமீரகத்தை, 2001ஆம் ஆண்டு ஆப்கானித்தான் மீதான ஐக்கிய அமெரிக்கப் படையெடுப்புக்குப் பின்னர் நிறுவப்பட்ட ஆப்கான் இடைக்கால அரசு (2001-2002) மற்றும் ஆட்சி மாற்ற அரசு (2002-2004) ஆகிய நிர்வாகங்களை மாற்றுவதற்காக இந்த அரசானது நிறுவப்பட்டது. எனினும், 15 ஆகத்து 2021ஆம் ஆண்டு ஆப்கானித்தானானது மீண்டும் தாலிபான்களால் கைப்பற்றப்பட்டது. ஐக்கிய அமெரிக்க வரலாற்றில் நீண்ட போரான 2001-2021ஆம் ஆண்டு போரின் முடிவை இது குறித்தது. அசரஃப் கனி அகமத்சய் தலைமையிலான இஸ்லாமியக் குடியரசு பதவியில் இருந்து தூக்கி எறியப்பட்டதற்கு இது இட்டுச் சென்றது. தாலிபான்களின் கட்டுப்பாட்டின் கீழ் இசுலாமிய அமீரகமானது மீண்டும் நிறுவப்பட்டது.

## உசாத்துணை